**Akselerationismi** viittaa tapoihin kiihdyttää (engl*. to accelerate*) yhteiskunnallista kehitystä niin, että se laukaisisi radikaalin sosiaalisen muutoksen. Termiä käytetään kriittisessä teoriassa ja yhteiskuntateoriassa. Suomennokseksi on ehdotettu myös sanaa **kiihtyvismi**. Toisinaan se viittaa jälkimarxilaiseen ajatukseen, että kapitalismin kiihdyttäminen saisi kapitalismin ja luokkarakenteet romahtamaan. Akselerationismiin ovat vaikuttaneet ranskalaiset kriittisen teorian edustajat Gilles Deleuze ja Félix Guattari ajatuksellaan deterritorialisaatiosta sekä eräät englantilaisen filosofi Nick Landin teoriat.

Jotkut näkevät akselerationismissa vasemmisto- ja oikeistoversioita. Molemmat pyrkivät kiihdyttämään kapitalismia ja mahdollista teknologista singulariteettia siten, että teknologinen kasvu muuttuisi hallitsemattomaksi.

Valkoinen nationalismi
----------------------

Jotkut valkoiset nationalistit käyttävät sanaa uudessa merkityksessä: heille kiihdytys tarkoittaa rotukonfliktien eikä kapitalismin kiihdyttämistä. Välineenä on terrorismi, yhteiskunnallinen romahdus ja valkoisen kansallisvaltion rakentaminen. Tämä akselerationismi on yleistynyt 2010-luvun lopulta alkaen.

Äärioikeistolaisen version on kehittänyt yhdysvaltalainen uusnatsi James Mason. 

Valtioneuvoston julkaisema tutkimus samaistaa akselerationismin ja *siege-kulttuurin**.* Siege-kulttuuri on saanut alkunsa Masonin kirjoituksista, erityisesti kirjasta *Siege*. Siege kuvaa strategiaa, joka nojaa ilman johtajaa toimivien yksittäisten ihmisten ja pienten terroristisolujen tekemiin terrori-iskuihin.

Aatteen tavoitteena on romahduttaa valtio kaaoksen ja väkivallan kautta ja pystyttää natsivaltakunta. Valtion romahduttaminen anarkiaan aiheutetaan terrori-iskuilla, ja sen jälkeen kaaokseen valmistautuneet kansallissosialistit pääsevät valtaan. Aatteen kannattajat muodostavat tutkija Leena Malkin mukaan äärioikeiston sisällä hyvin pienen ryhmän. Malkin mukaan akselerationistit eivät edes pyri saavuttamaan suurten joukkojen kannatusta.

Suomessa äärioikeistolaista akselerationismia kannattava viiden hengen ryhmä paljastui vuonna 2021, mutta poliisi oli seurannut ryhmää vuodesta 2019. Ryhmän jäsenet ovat kantasuomalaisia noin 25-vuotiaita miehiä, ja he asuvat Pohjois-Satakunnassa Kankaanpään seudulla.

Lähteet
-------

1. ↑  Accelerationism: how a fringe philosophy predicted the future we live in *theguardian.com*.  11 May 2017.  en
2. ↑  Marx palaa tulevaisuuteen *The Ulkopolitist*.  14.10.2015. Viitattu 18.7.2023.
3. ↑  What is accelerationism? *newstatesman.com*.  5 August 2016.  en
4. ↑  Shaviro, Steven (2010). *Post Cinematic Affect*. Ropley: O Books, 136.
5. ↑  Adams, Jason (2013). *Occupy Time: Technoculture, Immediacy, and Resistance After Occupy Wall Street*. New York: Palgrave Macmillan, 96.
6. ↑  So, Accelerationism, what's all that about? *deontologistics.tumblr.com*.
7. ↑  The Accelerationist Vertigo (II): Interview with Robin Mackay  5 November 2014. Centre de Cultura Contemporània de Barcelona.
8. ↑  ACCELERATE MANIFESTO for an Accelerationist Politics  14 May 2013. Critical Legal Thinking.
9. ↑  Accelerate *ufblog.net*.  13 February 2014.
10. ↑  "White Supremacists Embrace "Accelerationism"", *Anti-Defamation League*, 16 April 2019.
11. 1 2  Bloom. "Far-Right Infiltrators and Agitators in George Floyd Protests: Indicators of White Supremacists", Reiss Center on Law and Security at New York University School of Law. 30 May 2020.
12. 1 2  Far-Right Extremists Are Hoping to Turn the George Floyd Protests Into a New Civil War *vice.com*.  29 May 2020.
13. 1 2 3  Anna Karismo, Tämän tiedämme Suomen ensimmäisestä äärioikeistolaisesta terrorismiepäilystä, Yle.fi, uutiset 3.12.2021, viitattu 3.12.2021
14. 1 2 3  Leena Malkki, Daniel Sallamaa, Juha Saarinen, Sami Eerola: Ekstremistinen puhe verkossa ja uutismediassa *julkaisut.valtioneuvosto.fi*.  23.3.2021. Viitattu 17.7.2023.
15. ↑  Turunen, Petri: Tutkija: Tällainen uhka Kankaanpään terroristien liike on Suomelle  8.12.2021. Ilta-Sanomat.
16. ↑  Viisi vangittu terrorismirikoksesta, Yle.fi, uutiset 3.12.2021, viitattu 3.12.2021